Infoboks

Den tidligere FCM- og AGF-træner Glen Riddersholm er ny sportsdirektør i Vendsyssel, oplyser klubben mandag aften.

Glen Riddersholm er ny sportsdirektør i Vendsyssel FF. Det fortæller klubben i en pressemeddelelse mandag aften.

Riddersholm overtager efter Mogens Krogh, som for et par uger siden meddelte sit stop på posten.

46-årige Riddersholm har været uden job, siden han røg på porten i AGF i slutningen af september sidste år.

Han havde tidligere stor succes i FC Midtjylland, som han førte til mesterskabet i 2015.

Glen Riddersholm tiltræder stillingen i Vendsyssel 1. november.



